Srednja škola Hvar

Kroz Burak 81

21450 Hvar

Klasa: 406-09/16-01 /01

Urbroj: 2128-30-16-01/1

Hvar, 19. siječnja 2016.

Temeljem članka 18. stavka 3. Zakona o javnoj nabavi („Narodne novine“ br.90/11., 83/13., 143/13. i 13/14.) i u skladu s potrebama provedbe projekta „*HvaR&D –Uvođenje GIS i ICT tehnologija u kurikulume fakultativne nastave i njihova primjena u održivom razvoju otoka Hvara*“, prijavitelja Srednja škola Hvar, Saša Paduan, prof., ravnatelj Srednje škole Hvar donosi sljedeću:

Odluku

o imenovanju ovlaštenih predstavnika Srednje škole Hvar za procese pokretanja, pripreme i provedbe postupaka bagatelne nabave za potrebe projekta „HvaR&D –Uvođenje GIS i ICT tehnologija u kurikulume fakultativne nastave i njihova primjena u održivom razvoju otoka Hvara“, (šifra projekta: HR.3.1.20-0039), financiranog iz Europskog socijalnog fonda

I.

U skladu s Odlukom o provedbi postupaka javne nabave bagatelne vrijednosti (KLASA: 406-09/15-01/01, URBROJ: 2128-30-15-01/1) od 15. svibnja 2015. godine te projektnom prijavom projekta "*HvaR&D – Uvođenje GIS i ICT tehnologija u kurikulume fakultativne nastave i njihova primjena u održivom razvoju otoka Hvara*", referentni broj ugovora HR.3.1.20-0039 (u daljnjem tekstu: Projekt), ovlaštenim predstavnicima škole za procese pokretanja, pripreme i provedbe postupaka bagatelne nabave (u daljnjem tekstu: Predstavnici) imenuju se sljedeći zaposlenici:

1. Filip Dulčić, mag.oec. (voditelj projekta)

2. Vesna Barbarić, prof. (koordinatorica provedbe projekta projektnog tima Srednje škole Hvar)

3. Margita Jurić, dipl.iur., (tajnica Srednje škole Hvar)

II.

Ovlaštenja i obveze Predstavnika definirani su Odlukom o provedbi postupaka javne nabave bagatelne vrijednosti (KLASA: 406-09/15-01/01, URBROJ: 2128-30-15-01/1).

III.

S radom na postupcima bagatelne nabave imenovani zaposlenici iz točke I. započinju s danom donošenja ove Odluke, a s radom na postupcima bagatelne nabave za potrebe Projekta prestaju po završetku Projekta.

IV.

Odluka stupa na snagu danom donošenja, a traje do završetka provedbe projekta.

U Hvaru, 19. siječnja 2016.

Ravnatelj:

Saša Paduan, prof.